**Nota informativă**

**la proiectul hotărârii Guvernului *cu privire la aprobarea Regulilor***

***de alocare a capacitații de infrastructură feroviară*** (nr. unic 256/MIDR/2024)

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Infrastructurii și Dezvoltării Regionale. |
| **2. Condițiile ce au impus elaborarea proiectului de act normativ și finalitățile urmărite** |
| În scopul executării art. 39 alin. (1) din Codul transportului feroviar nr.19/2022, Guvernul aprobă Regulile de alocare a capacităților de infrastructură feroviară sub rezerva condiției de independență a administrării infrastructurii.Independența administratorului infrastructurii va aduce numeroase beneficii fiind demonopolizată piața serviciilor feroviare și instituită o politică transparentă în privința alocării și utilizării infrastructurii feroviare publice. Menționăm că, piața liberă stimulează concurența între operatorii feroviari. Aceasta generează eficiență sporită a materialului rulant, reducerea costurilor și îmbunătățirea calității serviciilor.Concurența deschisă promovată prin normele proiectului, va asigura inovații tehnice și operaționale în domeniul transportului feroviar, iar potențialii operatori pot oferi soluții creative în privința logisticii mărfurilor și transportului de pasageri. Drept urmare, solicitanții de servicii pot alege între diferiți operatori și opțiuni de servicii în funcție de nevoile lor specifice. Această flexibilitate permite utilizatorilor să aleagă opțiunile care se potrivesc cel mai bine cerințelor lor.Subsecvent, aprobarea regulilor de alocare a capacităților facilitează utilizarea infrastructurii feroviare, deoarece operatorii, urmare a punerii în aplicare a proiectului pot programa și folosi capacitățile disponibile în mod eficient, evitând congestiile și îmbunătățind fluiditatea traficului feroviar.Astfel, se pot reduce sau elimina barierele comerciale, cum ar fi taxele și restricțiile feroviare, facilitând astfel transportul internațional și redirecționând logistica de pe transportul rutier, care acoperă o marjă mare a pieței, pe transportul feroviar.În context, concurența și regulile clare de utilizare, va duce la diversificarea serviciilor și rutelor disponibile. Operatorii feroviari pot explora noi piețe și oferi servicii adaptate la nevoile specifice ale diferitelor sectoare sau regiuni.Asigurarea presiunii concurențiale va încuraja investițiile în tehnologii mai eficiente din punct de vedere energetic, reducînd amprenta de carbon și va contribui la sustenabilitatea sectorului transporturilor.Suplimentar, stabilirea unor reguli clare de acces la infrastructura feroviară publică va contribui la creșterea economică, crearea locurilor de muncă și stimularea comerțului în sectoarele interconectate cu transportul feroviar. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
|  Proiectul nu transpune acquis-ul european.  |
| **4. Principalele prevederi ale proiectului şi evidențierea elementelor noi** |
| Proiectul conține norme privind alocarea capacităţilor de infrastructură feroviară, asigurarea unei rezerve de capacitate de infrastructură în cadrul graficului de circulaţie pentru lucrări de întreţinere a infrastructurii, pentru fluidizarea traficului feroviar, precum şi pentru satisfacerea cererilor ad-hoc de alocare de trase suplimentare, cu respectarea prevederilor instrucțiunilor specifice în vigoare.Documentul propus spre avizare și aprobare este unul tehnic din punct de vedere a conținutului regulilor, dar are un rol important în viitoarea activitate a operatorilor feroviari.Regulamentul propus aprobării, intervine cu reglementări privind activitatea pieței serviciilor feroviare deschise, în urma separării activităților de întreținere a infrastructurii feroviare de serviciile de transport feroviar de pasageri și marfă, ceea ce înseamnă că Guvernul urmează să desemneze administratorul infrastructurii feroviare și să încheie contractul multianual pentru administrarea infrastructurii feroviare. În context, nu este desemnat administratorul infrastructurii feroviare. Respectiv, se propune ca proiectul hotărîrii Guvernului să intre în vigoare peste 12 luni de la data publicării în Monitorul Oficial a Hotărârii Guvernului privind încheierea contractului multianual pentru administrarea infrastructurii feroviare, conform art. 30 alin. (2) din Codul transportului feroviar nr. 19/2022. |
| **5. Fundamentarea economico-financiară** |
|  Implementarea proiectului nu implică cheltuieli din bugetul de stat.  |
| **6. Modul de încorporare a actului în cadrul normativ în vigoare** |
|  Proiectul nu modifică acte normative, precum și nu dispune elaborarea unor acte normative noi. |
| **7. Avizarea şi consultarea publică a proiectului** |
|  Anunțul privind inițierea procesului de elaborare a proiectului actului normativ a fost plasat pe pagina web a Ministerului. Proiectul hotărârii Guvernului a fost supus avizării și consultării publice, conform art. 32 din Legea 100/2017 cu privire la actele normative și a fost plasat pe paginile web a Ministerului și [https://particip.gov.md/ro/document/stages/\*/12203](https://particip.gov.md/ro/document/stages/%2A/12203) Proiectul a fost avizat de următoarelor autorități/instituții: - Ministerul Finanțelor (nr. 0715-03/481566 din 04.04.2024, nr. 07/5-09/121 din 08.05.2024); - Ministerul Justiției (nr. 04/2-3398 din 10.04.2024 nr. 04/2-4477 din 15.05.2024); - Ministerul Dezvoltării Economice și Digitalizării (nr. 17-1238 din 17.04.2024 nr. 17-1475 din 14.05.2024); - Centrul Național Anticorupție (nr. 06/2/5813 din 04.04.2024, nr. 06/2/8080 din 20.05.2024); - Agenția Proprietății Publice (nr. 05-03-2224 din 04.04.2024 nr. 05-04-3042 din 03.05.2024); - Î.S. „Calea Ferată din Moldova”(nr. H-4/842 din 10.04.2024, nr.H--4/1205 din 15.05.2024); - Centrul de Armonizare a Legislației (nr. 31/02-69-3929 din 09.04.2024); - Consiliul Concurenței (nr.DJ-06/245-503 din 19.04.2024); - Camera de Comerț și Industrie (nr.407-06/17 din 17.05.2024). |
| **8.** **Constatările expertizei anticorupție** |
|  Proiectul hotărârii a fost supus expertizei anticorupție în conformitate cu prevederile art. 35 din Legea nr. 100/2017 cu privire la actele normative, iar rezultatele examinării acesteia sunt reflectate în Sinteza obiecțiilor și propunerilor/recomandărilor. |
| **9. Constatările expertizei de compatibilitate** |
|  Proiectul nu transpune acquis-ul european. |
| **10. Constatările expertizei juridice** |
|  Proiectul hotărârii a fost supus expertizei juridice în conformitate cu prevederile art. 37 din Legea nr. 100/2017 cu privire la actele normative, fiind recepționat avizul Ministerului Justiției nr. 04/2-3398 din 10.04.2024. În context, acestea au fost luate în considerare și sunt reflectate în Sinteza obiecțiilor și propunerilor/recomandărilor. |
| **11. Constatările altor expertize** |
|  Analiza de impact la proiect a fost examinată la ședința Grupului de lucru al Comisiei de stat pentru reglementarea activității de întreprinzător din data de 19.03.2024, unde a fost susținută. |

 **Secretar general al ministerului Angela ȚURCANU**